**ELEMENTI I KRITERIJI OCJENJIVANJA U NASTAVI ČEŠKOG JEZIKA I KULTURE**

**( od 1. do 4. razreda)**

ELEMENTI OCJENJIVANJA:

1. Razumijevanje
2. Izražavanje i stvaranje
3. Čitanje
4. Odnos prema radu

*odličan(5)* - brzo i samostalno razumije riječi i kratke izraze slušanjem zvučnog, audio-vizualnog zapisa ili učitelja, čita tečno i sigurno bez greške ili do dvije greške (ovisno o težini riječi), reagira brzo, samostalno primjenjuje znanje, povezuje činjenice i odgovara bez pomoći učitelja, bez grešaka ili s vrlo malo neznatnih pogrešaka. Čita tečno i sigurno.

*vrlo dobar(4)* - razumije riječi i kratke izraze ili upute, slušanjem zvučnog, audio-vizualnog zapisa ili učitelja, uz malu pomoć ili poticaj samog učitelja. Čita tečno i sigurno sa nekoliko pogrešaka. Znanje primjenjuje umjereno brzo, bez pomoći učitelja s malo grešaka

*dobar(3)* - razumije riječi, poznate fraze, izraze ili upute, slušanjem zvučnog audio-vizualnog zapisa ili učitelja, ali tek nakon nekoliko ponavljanja ili ako sugovornik govori sporo i razgovjetno. Čita polako s greškama. Primjenjuje znanje uz pomoć učitelja uz nešto veće greške.

*dovoljan(2)* - djelomično razumije riječi, osnovne fraze, izraze ili naredbe slušanjem zvučnog, audio-vizualnog zapisa ili učitelja uz višestruko ponavljanje i upute nastavnika. čita polako i nesigurno. Znanje primjenjuje polako i nesigurno uz pomoć učitelja uz više grešaka

*nedovoljan(1)* - ne razumije riječi, osnovne fraze i upute učitelja. Čita nesigurno. Znanje je manjkavo pa nema ni primjene znanja ni uz pomoć učitelja

Napomena: u prvom razredu čitanje i pisanje se ne ocjenjuje. Ocjenjuje se tzv.globalno čitanje (spajanje slikovnog i pisanog oblika riječi), te se na sličan način pismeno provjeravaju učenici, ali tek u drugom polugodištu prvog razreda.

**ELEMENTI I KRITERIJI OCJENJIVANJA U NASTAVI ČEŠKOG JEZIKA I KULTURE**

**( od 5. do 8. razreda)**

ELEMENTI OCJENJIVANJA:

1. Razumijevanje

2. Govorne sposobnosti

3. Sposobnosti pisanog izražavanja

4. Jezične zakonitosti – gramatika

*odličan (5)* – učenik razumije sugovornika i usmena izlaganja u normalnom tempu, u potpunosti razumije pisani i slušani tekst, s lakoćom vlada materijom i vještinama

*vrlo dobar (4)* – razumije pitanja u normalnom govornom tempu, ali je potrebno ponekad nešto ponoviti, ne razumije svaku pojedinost kod pisanog i slušanog sadržaja

*dobar (3)* – razumije izlaganja i pitanja postavljena sporijim tempom, ponekad je nužno ponoviti pojednostavniti neke dijelove rečenice, potrebno ga je usmjeravati

*dovoljan (2)* – ima minimum razumijevanja i napreduje uz pomoć nastavnika koji ga vodi kroz materiju, ima teškoća u razumijevanju izlaganja, jedva shvaća uz objašnjenja i pojednostavljenja, slabo razumijeva pisanu i slušanu materiju

*nedovoljan (1)* – ne razumije usmena izlaganja, slušanu ili pisanu materiju ni uz pomoć nastavnika ne razumije

**PISMENO:** Iz predmeta češki jezik i kultura ne pišu se pisane provjere. Znanje učenika pismeno se provjerava kroz razne zadatke na kraju lekcije.